બીજા જ દિવસે રાજપુત સમાજના આગેવાનો પાલણપુર આવીને નવાબ સાહેબને મળ્યા અને તમામ ઘટનાથી વાકેફ કરી પોતાનો ગામ છોડી દેવાનો મનસુબો જાહેર કરી પોતાના વસવાટ માટે રાજ માં નવુ ગામતળ ફાળવવાની વિનંતી કરી.પોતાની રૈયતના દુ:ખે દુ:ખી અને સુખે સુખી રહેતા પાલણપુરના પ્રજાપ્રેમી રાજવીએ તરત જ રાજપુતોની માંગણી ગ્રાહ્ય રાખી તેમને ત્રણેક જગ્યાઓ બતાવી,જેમાંથી એક ગામતળ રાજપુતોએ પસંદ કરતા અહી ગામ વસાવાયુ હતુ.આ ગામ વસ્યા બાદ પાલણપુર નવાબે ગામની મુલાકાત લેતા રાજ્પુત આગેવાનોએ ગામ માટે ગામતળ આપનાર નવાબ સાહેબને જ ગામનુ નામ આપવાની વિનંતી કરતા જોગાનુજોગ એ જ અરસામા પાલણપુર નવાબ તાલેમહમદખાનજી સાહેબને મેજરનો ઇલ્કાબ મળેલ હોઈ તેઓએ મેજર પરથી મેજરપુરા નામ રાખવાનુ સૂચન કરતા આગેવાનોએ આ નામનો સહર્ષ સ્વીકાર કરી લીધો હતો.આ ગામની સ્થાપના ચૈત્ર સુદ પૂનમ વિક્રમ સવંત ૧૮૮૬મા થઈ હતી.આ ગામ માં હાલમા પણ રાજ્પુતો હળીમળીને રહે છે.